
ПАВАЖАНЫЯ КАЛЕГІ!

25 верасня 2026 года
ўстанова адукацыі “Мазырскі дзяржаўны педагагічны ўніверсітэт імя І.П.Шамякіна” запрашае Вас прыняць удзел 
у IХ Міжнароднай навукова-практычнай канферэнцыі
“МАЗЫРШЧЫНА: ЛЮДЗІ, ПАДЗЕІ, ЧАС”

На канферэнцыі плануецца работа дзвюх навуковых секцый:


СЕКЦЫЯ I. Гістарычная навука
і адукацыя на сучасным этапе

ПРАБЛЕМНАЕ ПОЛЕ 
· Актуальныя пытанні сучаснай гістарычнай навукі.
· Гісторыка-культурная спадчына Беларусі: праблемы даследавання і захавання.
· Вобраз беларускай жанчыны ў гісторыі, мастацтве і грамадскай думцы.
· Захаванне гістарычнай памяці і пераемнасць у грамадскім развіцці.
· Развіццё сучаснай адукацыі: вопыт і перспектывы.
· Актуальныя праблемы выхавання моладзі.


СЕКЦЫЯ II. Анамастыка і краязнаўства
(да 80-годдзя доктара філалагічных навук, 
прафесара Васіля Васільевіча Шура)

ПРАБЛЕМНАЕ ПОЛЕ 
· Прафесар В.В.Шур – вядомы даследчык у галіне анамастыкі і краязнаўства.
· Уласнае імя ў прасторы і часе.
· Рэгіянальны кампанент у даследаванні мовы і культуры.


Рабочыя мовы канферэнцыі: беларуская, руская, англійская.
Формы ўдзелу: вочная, дыстанцыйная. 


ПАТРАБАВАННІ ДЛЯ АФАРМЛЕННЯ АРТЫКУЛАЎ
Тэкст артыкула па матэрыялах даклада аб’ёмам 5–7 старонак набіраецца ў тэкставым рэдактары Microsoft Word for Windows (*.doc, *docx ці *.rtf) з захаваннем наступных параметраў: міжрадковы інтэрвал – адзінарны; палі – па 25 мм; абзацны водступ – 1 см; шрыфт – Times New Roman. Для асноўнага тэксту выкарыстоўваецца кегль 14 пт, для звестак пра аўтара, анатацый, ключавых слоў, спісу літаратуры – 11 пт. Старонкі не нумаруюцца. Ілюстрацыйны матэрыял друкуецца курсівам. Для дадатковага вылучэння ў курсіве выкарыстоўваецца паўтлусты шрыфт (падкрэсліванне і разрадка не дапускаюцца). Схемы, табліцы, малюнкі, якія ўстаўляюцца ў тэкст, павінны быць пранумараваны і забяспечаны назвамі або подпісамі. Назва табліцы размяшчаецца над табліцай. Устаўка аўтаматычных зносак забаронена.
На першым радку з левага поля ўказваецца індэкс УДК. Праз радок па цэнтры вялікімі літарамі (паўтлусты шрыфт) друкуецца назва даклада.
Праз радок па цэнтры паўтлустым шрыфтам друкуюцца ініцыялы і прозвішча аўтара; на наступным радку – па цэнтры звычайным шрыфтам вучонае званне, вучоная ступень, пасада, месца працы, горад, краіна (скарачэнні не дапускаюцца); на наступным радку (шрыфт курсіў) – E-mail для кантактаў. Калі аўтараў артыкула некалькі, то інфармацыя паўтараецца для кожнага аўтара.
Праз радок курсівам прыводзіцца анатацыя аб’ёмам не менш за 300 знакаў з прабеламі. Анатацыя павінна быць зразумелай без звароту да самой публікацыі. 
На наступным радку прыводзяцца ключавыя словы (5–7).
УВАГА! УСЯ ТАЯ Ж ІНФАРМАЦЫЯ (акрамя УДК) ПАЎТРАЕЦЦА ДАЛЕЙ НА АНГЛІЙСКАЙ МОВЕ!
Праз радок друкуецца тэкст, які выраўніваецца па шырыні старонкі. Тэкст артыкула рэкамендуецца структураваць наступным чынам: уводзіны, мэта і задачы, метады і матэрыял даследавання, вынікі даследавання і іх абмеркаванне, вывады.
Спасылкі ў тэксце на літаратуру афармляюцца ў квадратных дужках з указаннем нумара крыніцы ў спісе літаратуры і – пры неабходнасці – нумара старонкі, напрыклад: [1, с. 55].
Спіс выкарыстаных крыніц друкуецца праз радок пасля тэксту ў парадку цытавання і афармляецца ў адпаведнасці з патрабаваннямі ВАК Рэспублікі Беларусь ад 13.10.2025 . У спіс літаратуры ўключаюцца толькі тыя крыніцы, на якія прыводзяцца спасылкі ў тэксце артыкула.
Для ўдзелу ў канферэнцыі просім да 5 верасня 2026 г. даслаць на электронны адрас аргкамітэта заяўку на ўдзел (гл. узор).
Да 15 верасня 2026 г. просім даслаць наступныя матэрыялы:
· артыкул;
· запоўнены і падпісаны дагавор для аўтара (аўтараў);
· даведку аб праверцы на запазычанні (не менш 75%). У выпадку невыканання гэтага патрабавання артыкул да апублікавання не прымаецца.
Для секцыі І тэкст артыкула, заяўка, даведка аб праверцы на запазычанні дасылаюцца на электронную пошту kafedra-klio@mail.ru у якасці прыкладзеных файлаў з паметкай “Мазыршчына-2026”.
Для секцыі IІ тэкст артыкула, заяўка, даведка аб праверцы на запазычанні дасылаюцца на электронную пошту uchenyye_zapiski_mspu@mail.ru у якасці прыкладзеных файлаў з паметкай “Мазыршчына-2026”. Артыкулы аб’ёмам 14000–25000 друкаваных знакаў (з улікам прабелаў) будуць надрукаваны ў рэцэнзуемым зборніку навуковых прац “Вучоныя запіскі МДПУ імя І.П.Шамякіна”.
Аргкамітэт пакідае за сабой права адбору і рэдагавання прадстаўленых матэрыялаў і пераканаўча просіць строга прытрымлівацца кантрольных дат і патрабаванняў да афармлення матэрыялаў для публікацыі.
Запоўнены ад рукі арыгінал дагавора (раздрукоўваць трэба ўсе 4 старонкі) адпраўляецца па пошце на адрас аргкамітэта з паметкай на канверце “Мазыршчына-2026”.

ЗАЯЎКА
1. Прозвішча, імя, імя па бацьку ________________________________
2. Вучоная ступень і званне ____________________________________
3. Месца працы і пасада ______________________________________
4. Назва секцыі 
5. Назва даклада _____________________________________________
6. Хатні адрас (+ індэкс) _______________________________________
7. Кантактны тэлефон (+ код) ___________________________________
8. Е-mail ____________________________________________________
9. Форма ўдзелу (вочная, дыстанцыйная) ________________________


АДРАС АРГКАМІТЭТА
Мазырскі дзяржаўны педагагічны ўніверсітэт імя І.П. Шамякіна,
вул. Студэнцкая, 28, к. 202, г. Мазыр, Гомельская вобл., Рэспубліка Беларусь.

Тэлефоны для даведак:
Секцыя І
8 (0236) 24 79 17 (кафедра гісторыі і грамадазнаўчых дысцыплін)
+375-29-537-84-19 (Барсук Алена Яўгеньеўна)
E-mail: kafedra-klio@mail.ru

Секцыя ІI
+375-29-816-88-19 (Буркова Ганна Віктараўна)
E-mail: uchenyye_zapiski_mspu@mail.ru 


З павагай, аргкамітэт

